Aalborg Stiftstidende, 1846-09-09
Ved Overretten i Viborg er senest (fra 20de Juli til 17de Aug.) efter "Vib. Av." afsagt følgende Domme: Joh. Henr. Larsen. Chr. Nielsen og J. Larsen af Børglum Herred, tiltalte for at have under Eeds Tilbud, afgivet usandfærdig Forklaring, dømte til simpelt Fængsel paa 14 Dage. - Tjenestekarl N. Pedersen af Hellum Hindsted Herred, for at have forsøgt paa bedrageris Maade at tilvende sig Penge, ligesom ved Underretten idømt Forbedringshuusstraf i 3 Aar. – Sagen: Det forrige Handelsfirma Bernh. Ree & Co., nu S. J. Ree hersteds contra Repræsentantskabet for Kjøbmandslauget og Fogden, Cancellir. Wølfferdt. (Kjøbmand S. J. Rø paaanker under nærværende Sag en den 9de Jan. 1845 afholdt Anholdelsesforretning, hvorved der efter Reqvisition af de Jndstævnte, Repræsentantskabet for Kjøbmandslauget, blev lagt Beslag paa et Parti Rug, der, efter hvad Reqvisitionen indeholder, var overført til Aalborg fra Nørresundby, efter Foranstaltning af Agent Galster paa sidstnævnte Sted, og af ham skulde være solgt til det ovennævnte Handels firma, til hvilken Handel G., efter de Jndstævntes Formening, har været uberettiget. Citantens Anke over denne Anholdelse gaaer endvidere deels ud paa, at Forretningen skulde laborere af flere Formalitetsfeil, deels at Anholdelsen i Realiteten skulde være ulovlig som Følge af, at Kornet paa den Tid skal have tilhørt bemeldte Handelsfirma og være overgaaet i dettes Besiddelse, hvorfor Fogden, Cancelli. Wølfferdt, er stævnet for at til og forsvare det paaankede Decret og Retsbehandling, og derfor at stande til Rette i det Hele.) Ved bemeldte Anholdelsesforretning er af Fogden saaledes decreteret: "I Henhold til den fremlagte Reqvisition og dermed fulgte Overretsdom samt siden Agent Galster er uberettiget til at handle med Rug, begjærede Kjøbmand Hassing det paaviste Qvantum Rug belagt med Beslag, hvilken Begjæring efter de forhaanden værende Oplysninger blev bevilget under Reservation af Enhvers lovlige Ret. Efter Overrettens Dom er Citantens Paastand om Ophævelse af den paaankede Anholdelsesforretning og Tilkjendelse af Reparation i den Anledning m.v. ikke tagen til Følge. J Procesomkostninger for Overretten betaler Citanten til Jndstævnte, Cancelliraad Wølfferdt, 25 Rbd., hvorimod Processens Omkostninger for Overretten iøvrigt ophæves. – J en Sag Kjøbmand Nielsen i Thisted ctr. Handelsbetjent Ped. Jensen. – hvori Citanten Nielsen paaanker en inden Thisted, Kjøbstads Politiret den 9de Marts d. A. afsagt Dom i en Sag, anlagt af ham imod Handelsbetjent Jensen, betræffende at Sidstnævnte, medens han var Handelsbetjent hos Citanten, har under dennes Fraværelse foretaget for egen Regning Kornhandel, idet han i Citantens Boutik har afkjøbt 2 Landmænd endeel Havre og Byg, som han derefter igjen har solgt til en Kjøbmand, og har Citanten derfor ved Underretten paastaaet ham anseet med Mulct saavel for uberettiget Næringsbrug efter Plac. af 4de Juli 1817, som den Fornærmelse, han derved skulde have tilføiet Citanten - har Overretten stadfæstet Politiretsdommen, der frikiender Jndstævnte. - Chr. J. Dreier af Dronninglund Herred, tiltalt for at have villet forlede Karlen Jørg Jacobsen til at afgive falsk Forklaring for Retten, idømt Fængsel paa Vand og Brød i 5 Dage. - J Sagen: Skovrider Sørensen og Huusmand Niels Sørensen etr. Møller Chr. Eriksen i Tinbeks Mølle – under hvilken Sag Citanterne paaanke en inden Hellum-Hindsted Herreders Ret den 14de Octbr. f. A. afsagt Dom i en Sag anlagt imod dem af Jndstævnte, hvorunder Citanterne ere tilpligtede under daglig Mulct at udlevere til Jndstævnte en Lynglee, en Jerngreb og en Rive, som ere denne tilhørende og som Citanterne have borttaget paa en Kherre. v. Mylius formeentligen tilhørende Hede, hvor de henlaae til Afbetjening for Jndstævntes Folk ved Lyngbjergning – har Overretten stadfæstet Underretsdommen, hvorefter de Jndstævnte ere dømte til under daglig Mulct af 48 s. til Aalborg Amts Fattigkasse at tilbagelevere Citanten de ham fratagne og ovenfor anførte Redskaber eller og in solidum betale ham Sammes Værdi med 4 Rbd., ligeledes erstatte ham Afsavnet af disse Redskaber efter uvillige Mænds Skjøn samt Sagens Omkostninger med 15 Rbd. Processens Omkostninger for Overretten betale Citanterne til Jndstævnte med 20 Rbd. Om den sidste Jldebrand i Nibe er os fra agtet Haand meddeelt følgende udførligere Beretning: "Natten til Mandag opkom der pludselig en ny heftig Jldløs i Gjæstgiver Petersens gamle Gaard, hvorved den fra Branden for 2 Aar siden reddede største Deel af Samme, Stuebygningen nemlig, tilligemed det tilstødende, Skomager Schou tilhørende, ligeledes straatakte Sted efter et Par Timers Forløb blev lagt aldeles i Aske. Til det sidstnævnte Huus var der just for kort siden bleven tilført Tegl for at paahænges i de næste Dage, og dets Beboere have nu efter Sigende næsten mistet Alt hvad de eiede. Den omtalte Gaard, hvori Branden opkom, havde allerede i længere Tid henstaaet ubeboet, uden forsaavidt et Værelse deri var overladt en fattig Dreier svend, og en lille Leilighed leiet af to gamle Folk. Alle disse ere da vistnok meget at beklage, Jngen dog meer end den omtalte Dreiersvend, der ikke alene forgiæves søgte at redde sit næsten færdige Mesterstykke og sin øvrige ubetydelige Eiendom, men ogsaa skal være bleven betydelig forbrændt, især paa Hænderne. Jlden opkom nemlig saa hastigt og voldsomt, at det var en Guds Lykke, at Alle reddede Livet af den. Hvo eller hvad der er Ophav til den, vil vel Jngen lettelig gjøre Rede for, imidlertid er Brandforhøret begyndt i Mandags Eftermiddag.